32. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ  ΑΣΦΑΛΙΣΕΩΝ Αριθ.Φ.35/413 της 23 Μαρτ./7 Απρ. 1993 (ΦΕΚ Β΄  237) Αύξηση συντάξεων ΤΕΒΕ. 1.Οι συντάξεις που καταβάλλει το ΤΕΒΕ και μέχρι του ακαθάριστου ποσού των 200.000 δραχμ. μηνιαίως αυξάνονται κατά ποσοστό 15% σε δύο στάδια, ήτοι 10% από 1.1.1993 και άλλο 5% από 1.10.1993. Τα ποσοστά των αυξήσεων θα υπολογισθούν επί των ποσών των καταβαλλομένων συντάξεων κατά την 31.12.1992. 2.Για το τμήμα σύνταξης άνω του ακαθάριστου ποσού των 200.000 δραχμ. δεν θα χορηγηθεί αύξηση. 3.Τα κατώτατα όρια συντάξεων από 1.1.1993 καθορίζονται σε 53.680 δραχμ. το μήνα για τις συντάξεις λόγω γήρατος - αναπηρίας και σε 44.820 δραχμ. για τις συντάξεις λόγω θανάτου και από 1.10.1993 καθορίζονται σε 56.120 δραχμ. για τις συντάξεις λόγω γήρατος - αναπηρίας και σε 46.860 για τις συντάξεις λόγω θανάτου. 4.Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού (άρθρ. 27 Νόμ. 2081/92 (ΦΕΚ 154 Α΄), αλλά σε βάρος του Προϋπολογισμού του ΤΕΒΕ ύψους 12,5 δις για το τρέχον οικονομικό έτος. Η δαπάνη αυτή θα καλυφθεί από τις πιστώσεις των Κ.Α. 0611/0618 και 0636-0637 του προϋπολογισμού 1993 και Κλάδου Σύνταξης του ΤΕΒΕ συνολικού ύψους 120.714.700.000. 